મોદી ફરીથી સત્તામાં આવશે તો હું રાજકારણ છોડી દઈશ: રેવન્ના
નવગુજરાત સમય | Publish Date: Apr 12 2019 9:01AM
એજન્સી, બેંગલુરૂ
પોતાના ભવિષ્ય ભાખવાની કળા પર વિશ્વાસ કરનારા કર્ણાટરના મંત્રી અને પૂર્વ વડાપ્રધાન એચ ડી દેવગૌડાના દીકરા એચ ડી રેવન્નાએ ગુરૂવારે એક વિવાદાસ્પદ નિવેદન આપ્યું હતું. તેમણે કહ્યું કે જો નરેન્દ્ર મોદી ફરીથી સત્તામાં આવશે તો તેઓ રાજકારણમાંથી હંમેશા માટે સન્યાસ લઈ લેશે. લોક નિર્માણ કાર્ય મંત્રીએ ભવિષ્યવાણી કરતા કહ્યું કે, કોંગ્રેસ પાર્ટી જ સત્તામાં આવશે. તેમણે દાવો મારતા કહ્યું કે, કર્ણાટકમાં ૧૮ એપ્રિલે મતદાન છે અને આંકડાશાસ્ત્ર અનુસાર આ તારીખ યૂપીએ સરકારની તરફેણમાં છે.
એચ ડી રેવન્નાએ કહ્યું, 'મોદીએ રાજ્ય અને દેશનો વિશ્વાસઘાત કર્યો છે. દેશ માટે મોદીએ કંઈ જ યોગદાન નથી આપ્યું.' રેવન્નાએ મૈસૂરુમાં પત્રકારોને સંબોધતા કહ્યું કે, 'આજે હું જે કહી રહ્યો છું તેને તમે બધા તમારી ડાયરીમાં લખી લેજો કારણ કે, હું તમારી પાસે ફરીથી આવવાનો છું. તેમણે કહ્યું કે, જો મોદી ફરી વખત દેશના વડાપ્રધાન બનશે તો હું રાજકારણ છોડી દઈશ.'
આપણી અંધવિશ્વાસી માન્યતાઓ અને જ્યોતિષશાસ્ત્ર પરના વિશ્વાસના કારણે રેવન્ના અવાર-નવાર ચર્ચામાં રહેનારા મંત્રીએ કેટલાક આંકડાઓ પણ આપ્યા છે. તેમણે કહ્યું કે, ગઈ વખતે કર્ણાટકમાં ૨૦૧૮માં મતદાન થયું હતું. ૧૮નો અર્થ થાય એક અને આઠ એટલે નવ. આ સંયોજનના કારણે કુમારસ્વામી (તેમના નાના ભાઈ) મુખ્યમંત્રી બન્યા હતા. અને હવે ફરી એક વખત ૧૮ અંકનું સંયોજન થઈ રહ્યું છે જેનું ટોટલ થાય છે નવ. તેથી જ કોંગ્રેસ સરકાર ફરી એક વખત સત્તામાં આવશે.